NARIADENIE KOMISIE (ES) č. 1268/2008
z 12. decembra 2008,
ktorým sa mení a dopĺňa nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (1), a najmä na jeho článok 20,
keďže:
(1)
Na plenárnom zasadnutí Kimberleyského procesu, ktoré sa konalo v Dílií, sa zrevidoval zoznam účastníkov, ktorí spĺňajú minimálne požiadavky certifikačnej schémy Kimberleyského procesu.
(2)
Je potrebné aktualizovať adresy orgánov Kimberleyského procesu niektorých účastníkov.
(3)
Príloha II by sa preto mala zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Príloha II k nariadeniu (ES) č. 2368/2002 sa týmto nahrádza prílohou I k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 12. decembra 2008